Westworld (τηλεοπτική σειρά)

Το Westworld είναι αμερικανική τηλεοπτική σειρά επιστημονικής φαντασίας. Οι δημιουργοί της είναι ο Τζόναθαν Νόλαν και η Λίζα Τζόι, ενώ το σενάριο βασίζεται στην ομώνυμη ταινία του 1973, που γράφτηκε και σκηνοθετήθηκε από τον Μάικλ Κράιτον και σε μικρότερο βαθμό στο sequel Futureworld του 1976. Είναι η δεύτερη τηλεοπτική σειρά που βασίζεται στις δύο ταινίες, με την πρώτη να είναι το Beyond Westworld του 1980. Ο Νόλαν και η Τζόι υπηρετούν ως εκτελεστικοί παραγωγοί μαζί με τον Τζ. Τζ. Άμπραμς, τον Μπράιαν Μπερκ και τον Τζέρι Γουάιντραουμπ, ενώ ο Νόλαν σκηνοθέτησε το πιλοτικό επεισόδιο. Ο 1ος και ο 2ος κύκλος αποτελούνται από 10 επεισόδια, ενώ ο 3ος αποτελείται από 8 επεισόδια.

Η σειρά παρουσιάζει μια ομάδα επιστημόνων που δημιουργεί τεχνητούς ανθρώπους και τοποθετούνται σ' ένα θεματικό πάρκο αναψυχής με θέμα την Άγρια Δύση, το Westworld. Τα όντα αυτά, οι λεγόμενοι "Οικοδεσπότες", δεν γνωρίζουν πως η ζωή τους είναι προγραμματισμένη από τρίτους. Στο Westworld πηγαίνουν πλούσιοι πελάτες με την ονομασία "Νεοφερμένοι" (γνωστοί και ως "Επισκέπτες"), οι οποίοι όντας άτρωτοι, μπορούν να κάνουν ό,τι θέλουν μέσα στο πάρκο, χωρίς να έχουν το φόβο της δολοφονίας τους από τους Οικοδεσπότες.

Το πρώτο επεισόδιο του Westworld προβλήθηκε στις 2 Οκτωβρίου του 2016 από το HBO  και σημείωσε την υψηλότερη τηλεθέαση πρεμιέρας από το 2014, συγκεκριμένα από το πρώτο επεισόδιο του True Detective. Η σειρά δέχθηκε θετικές κριτικές και ακολούθησε 2ος κύκλος, που προβλήθηκε στις 22 Απριλίου 2018 και ο 3ος κύκλος, που προβλήθηκε στις 15 Μαρτίου 2020.

 Ηθοποιοί και χαρακτήρες 

 Πρωταγωνιστές 
Έβαν Ρέιτσελ Γουντ ως Ντολόρες Αμπερνάθι, η πιο παλιά Οικοδεσπότης που λειτουργεί στο πάρκο. Είναι κορίτσι της Δύσης, που ανακαλύπτει ότι όλη της η ζωή ήταν ένα περίτεχνο ψέμα. Η εμφάνισή της αντλεί επιρροή από τον πίνακα του Άντριου Γουάιεθ, Ο Κόσμος της Χριστίνας, αλλά και από την Αλίκη του Λιούις Κάρολ. 
Θάντι Νιούτον ως Μέιβ Μιλέι, Οικοδεσπότης, στο ρόλο της προωθήτριας του πάρκου. Όπως και η Ντολόρες, ανακαλύπτει και αυτή ότι η ζωή της είναι ψεύτικη.
Τζέιμς Μάρσντεν ως Θίοντορ "Τέντι" Φλαντ, Οικοδεσπότης, πιστολάς, που πηγαίνει στο Westworld για να αναθερμάνει τη σχέση του με τη Ντολόρες.
Τζέφρι Ράιτ ως Μπερνάρντ Λόου, επικεφαλής του Τμήματος Προγραμματισμού του Westworld και δημιουργός των τεχνητών ανθρώπων, που αργότερα αποκαλύπτεται πως είναι υπό τον έλεγχο του Φορντ, φτιαγμένος κατ' εικόνα του συνιδρυτή του Westworld, Άρνολντ Γουέμπερ.
Άντονι Χόπκινς ως Ρόμπερτ Φορντ, δημιουργός και διευθυντής του Westworld. 
Σίντσε Μπάμπετ Κνούντσεν ως Τερίσα Κάλεν, αρχηγός των λειτουργιών κομψότητας του Westworld, υπεύθυνη να κρατά το πάρκο από το να συμβεί σεναριακή αταξία. Αργότερα σχηματίζει συμμαχία με τη Σάρλοτ Χέιλ και τη Δήλος, για να συνωμοτήσουν εναντίον του Φορντ και να αφαιρέσουν τη δύναμή του.
Άντζελα Σαραφιάν ως Κλέμενταϊν Πένιφιδερ, Οικοδεσπότης, δουλεύει για τη Μέιβ και είναι ένα από τα πιο δημοφιλή εκθέματα του Westworld.
Σάννον Γούνγουαρντ ως Έλσι Χιουζ, ανερχόμενο αστέρι στο Τμήμα Προγραμματισμού, με την υποχρέωση να διορθώνει περίεργες συμπεριφορές μεταξύ των δημιουργημάτων του πάρκου.
Λουκ Χέμσγουορθ ως Άσλεϊ Σταμπς, επικεφαλής της ασφάλειας του Westworld, με την ευθύνη να παρακολουθεί και να ελέγχει τις επαφές μεταξύ ανθρώπων και Οικοδεσποτών, και να εξασφαλίζει την ασφάλεια των πρώτων.
Εντ Χάρις ως Άντρας με τα Μαύρα (Ουίλιαμ), ένας πλούσιος σαδιστής Επισκέπτης που αναζητά το "βαθύτερο επίπεδο" του πάρκου. Εκτός πάρκου είναι επιφανής ιδιοκτήτης φαρμακευτικής εταιρείας και μέλος του Δ.Σ. της Δήλος.
Τζίμι Σίμπσον ως Ουίλιαμ (Άντρας με τα Μαύρα σε μικρότερη ηλικία), διστακτικός Επισκέπτης που πηγαίνει για πρώτη φορά στο Westworld, μαζί με τον κουνιάδο του, Λόγκαν. Τελικά, υποτιμά τις λάγνες ατραξιόν του πάρκου και σιγά σιγά ξεδιπλώνει το βαθύτερο νόημα της πλοκής του πάρκου.
Σάιμον Κουόρτερμαν ως Λι Σάιζμορ, διευθυντής σεναρίου του Westworld, του οποίου η καλλιτεχνική ιδιοσυγκρασία εκνευρίζει τους συναδέλφους του.
Μπεν Μπαρνς ως Λόγκαν, βετεράνος Επισκέπτης του πάρκου, με ηδονιστικές τάσεις.
Τέσσα Τόμπσον ως Σάρλοτ Χέιλ, εξέχουσα διευθύντρια της Δήλος με καθήκον να επιβλέπει το Westworld. Προσπαθεί να μεταφέρει τη δημιουργία του Φορντ εκτός Westworld.
Κλίφτον Κόλινς Τζ. ως Λόρενς, Οικοδεσπότης, γοητευτικός αλλά παράνομος, με την τάση να ελίσσεται και να διαπραγματεύεται με διάφορα κακοποιά στοιχεία.
Ροντρίγκο Σαντόρο ως Έκτορ Έσκατον, Οικοδεσπότης, καταζητούμενος αρχηγός συμμορίας.
Ίνγκριντ Μπόλσο Μπέρνταλ ως Άρμιστις, Οικοδεσπότης, βίαιη και ανελέητη ληστής που ανήκει στην ομάδα του Έκτορ.
Γκούσταφ Σκάρσγκορντ ως Καρλ Στραντ
Φάρες Φάρες ως Αντουάν Κόστα
Κάτια Χέρμπερς ως Έμιλι
Ζαν ΜακΚλάρνον ως Ακιτσίτα
Άαρον Πολ ως Κέιλεμπ Νίκολς
Βενσάν Κασέλ ως Σεράκ

 Επαναμφανίσεις 
 Λουίς Χέρτχαμ ως Πήτερ Αμπερνάθι, Οικοδεσπότης, πατέρας της Ντολόρες.
 Πτόλεμυ Σλόκαμ ως Σιλβέστερ, τεχνικός εργαστηρίου που εργάζεται στη Δήλος.
 Λεονάρντο Ναμ ως Φίλιξ Λατζ, τεχνικός εργαστηρίου που εργάζεται στη Δήλος, ερωτευμένος με τη Μέιβ.
 Ταλούλα Ράιλι ως Άντζελα, Οικοδεσπότης που καλωσορίζει τους νεοφερμένους στο πάρκο, αργότερα επαναπρογραμματίζεται ως ακόλουθος του Γουάιατ.
 Όλιβερ Μπελ ως νεαρός Ρόμπερτ Φορντ, Οικοδεσπότης, κατασκευασμένος από τον Φορντ για να του θυμίζει τον εαυτό του στην παιδική του ηλικία.

 Γκεστ εμφανίσεις 
 Λίλι Σίμονς ως νέα Κλέμενταϊν Πένιφιδερ.
 Λίνα Τζιόργκας ως Λόρι.
 Κέρι Γκράχαμ ως Κρεγκ.
 Στίβεν Ογκ ως Ρίμπους.
 Μίχαελ Ουίνκοτ ως Γερο-Μπιλ.
 Έντι Ρους ως Κίσι.
 Μπρίαν Χάουι ως Σερίφης Πίκετ.
 Ντιμίτριους Γκρος ως Υπαρχηγός Φος.
 Κάιλ Μπορνχάιμερ ως Κλάρενς.
 Μπράντφορντ Τέιτουμ ως Μπάρμαν/νέος Πήτερ Αμπερνάθι.
 Τίμοθι Λι ΝτεΠριστ ως Ουόλτερ.
 Τζίνα Τόρες ως Λόρεν.

 Επεισόδια 

 1ος κύκλος: The Maze (2016) 
Αρ. ΕπεισοδίουΑρ. ΣεζόνΤίτλοςΣκηνοθεσίαΣενάριοΗμερομηνία
πρώτης προβολήςΤηλεθεατές ΗΠΑ
(εκατομμύρια)1.1.The originalΤζόναθαν ΝόλανΤζόναθαν Νόλαν
Λίζα Τζόι2 Οκτωβρίου 20161,96Ο Τέντι καταφθάνει με τραίνο για να δει τη Ντολόρες. Ο Άνδρας με τα Μαύρα σκοτώνει τον Τέντι και σέρνει τη Ντολόρες στον αχυρώνα, πράγμα που έχει κάνει πολλές φορές πριν. Ψάχνει το πιο βαθύ σημείο του Westworld και γι' αυτό αργότερα κόβει το δέρμα του κρανίου του Κίσι, το οποίο έχει το χάρτη του λαβύρινθου. Ο Σερίφης παθαίνει βλάβη και ο Γουόλτερ, ένας ληστής, βγαίνει εκτός σεναρίου σκοτώνοντας Οικοδεσπότες. Ο Μπερνάρντ βρίσκει ότι το πρόβλημα πηγάζει από σφάλματα στον κωδικό ονειροπόλησης του Ρόμπερτ Φορντ, ο οποίος δίνει στους Οικοδεσπότες υποσυνείδητη πρόσβαση σε προηγούμενες αναμνήσεις, για να κάνει τις συμπεριφορές τους πιο αληθοφανείς. Η Κάλεν διατάζει να γίνει επίθεση του Έκτορ και της Άρμιστις στην πόλη, για να καλυφθεί η απομάκρυνση όλων των προβληματικών Οικοδεσποτών. Ο Πήτερ, πατέρας της Ντολόρες, βρίσκει μία φωτογραφία που άφησε πίσω ένας Νεοφερμένος και αρχίζει να δυσλειτουργεί. Προσπαθεί να προειδοποιήσει τη Ντολόρες σχετικά για το Westworld, ψιθυρίζοντάς της ότι "αυτές οι βίαιες απολαύσεις έχουν βίαια τέλη". Αυτή πηγαίνει στην πόλη για βοήθεια και ο Τέντι σκοτώνεται σε μία προσπάθεια να την προστατεύσει κατά την επίθεση. Ο Φορντ ανακρίνει τον Πήτερ, ο οποίος απαγγέλλει Σαίξπηρ και ορκίζεται εκδίκηση στο δημιουργό του. Ο Σταμπς ανακρίνει τη Ντολόρες, η οποία λέει πως η φωτογραφία "δεν της θύμιζε τίποτα", ότι είναι καλά και ότι δεν θα έλεγε ψέματα ή θα έβλαπτε κανένα ζωντανό πλάσμα. Η μνήμη της Ντολόρες καθαρίζεται και η ίδια ξαναζεί τη μέρα της, μ' έναν καινούριο πατέρα. Σκοτώνει όμως μία μύγα που πετάει και την ενοχλεί, δείχνοντας ότι κάτι δεν πάει καλά στον προγραμματισμό της.2.2.ChestnutΡίτσαρντ Τ. ΛιούιςΤζόναθαν Νόλαν
Λίζα Τζόι7 Οκτωβρίου 2016 (διαδικτυακά)
9 Οκτωβρίου 2016 (HBO)1,50Ο Λόγκαν καταφθάνει στο Westworld για να περάσει καλά. Ο φίλος του Ουίλιαμ, δεν έχει τέτοιους σκοπούς και γνωρίζει τη Ντολόρες, ενώ ο Τέντι έχει σκοτωθεί. Ο Άντρας με τα Μαύρα κάνει ένα δολοφονικό ξέσπασμα στο εκτελεστικό απόσπασμα και απαγάγει τον Λώρενς από την κρεμάλα, απαιτώντας να του πει για την περιοχή του λαβύρινθου. Τον οδηγεί στο χωριό του, όπου αφού σκοτώνει τα ξαδέλφια και τη γυναίκα του, η κόρη του Λώρενς προειδοποιεί τον Άντρα με τα Μαύρα ότι ο λαβύρινθος δεν είναι γι' αυτόν και έπειτα του δίνει στοιχεία για τον εντοπισμό του. Η Έλσι ανησυχεί ότι ο Πήτερ ίσως έχει βλάψει τον προγραμματισμό της Ντολόρες. Κρυφά, ο Μπερνάρντ κάνει ερωτήσεις στην κοπέλα, για να επιβεβαιωθεί ότι δεν την έχει πειράξει κανείς. Η Ντολόρες ακούει τη φωνή του Μπερνάρντ να της λέει να ξεθάψει ένα όπλο που είναι θαμμένο στην αυλή και βλέπει οράματα με τη σφαγή στην πόλη. Ψιθυρίζει τα λόγια του πατέρα της Πήτερ στη Μέιβ ("αυτές οι βίαιες απολαύσεις έχουν βίαια τέλη"), η οποία αρχίζει να έχει και εκείνη οράματα από παλιούς της ρόλους. Ωστόσο, η Έλσι διορθώνει την προσωπικότητα της Μέιβ και την προγραμματίζει για συντήρηση, ώστε να κρατήσει το ρόλο της. Η Μέιβ ξυπνά από έναν εφιάλτη όπου δεχόταν επίθεση κατά τη διάρκεια μιας επέμβασης και πανικοβάλλεται. Βλέπει σκοτωμένους Οικοδεσπότες, συμπεριλαμβανομένου του Τέντι, να τους πλένουν με το λάστιχο. Ο Φορντ προβάλλει βέτο στη νέα αφήγηση του Σάιζμορ, αποκαλώντας τη φτηνή διέγερση που υποβαθμίζει τους Επισκέπτες. Αντ' αυτού, θα χρησιμοποιηθεί η αφήγηση του Φορντ.3.3.The strayΝιλ ΜάρσαλΝτάνιελ Τ. Τόμσεν
Λίζα Τζόι16 Οκτωβρίου 20162,10Ο Ουίλιαμ σέρνει τον Λόγκαν σε κυνήγι επικηρυγμένων. Η Ντολόρες ζητά από τον Τέντι να την μάθει να πυροβολεί, αλλά ο προγραμματισμός της την εμποδίζει από το να τραβήξει τη σκανδάλη. Ο Φορντ αλλάζει το υπόβαθρο του Τέντι και τον ρυθμίζει με το νέο σενάριο, στο οποίο είναι εχθρός ενός παρανόμου με το όνομα Γουάιατ. Επίσης, ο Φορντ μιλά στον Μπερνάρντ για τον παλιό του συνεργάτη, Άρνολντ, ο οποίος πέθανε στο Westworld, σε μία προσπάθεια να κάνει τους Οικοδεσπότες ευσυνείδητους. Ο Μπερνάρντ ανησυχεί σχετικά με τις επιπτώσεις που έχουν οι συζητήσεις του με την Ντολόρες στην ίδια, αλλά αυτή του υπόσχεται να μη μιλήσει σε κανένα γι' αυτές και να ακολουθήσει το βρόχο της. Η Έλσι και ο Σταμπς στέλνονται να πιάσουν ένα ξεστρατισμένο Οικοδεσπότη. Τον βρίσκουν παγιδευμένο σε μία χαράδρα και όταν ο Σταμπς προσπαθεί να αποκαταστήσει το κεφάλι του, αυτός ξυπνά και τους επιτίθεται, ενώ μετά διαλύει το δικό του κεφάλι μ' ένα βράχο. Η Ντολόρες δέχεται επίθεση από ληστές στη φάρμα της και ένας από αυτούς τη σέρνει στον αχυρώνα για να τη βιάσει. Αυτή κλέβει το όπλο του, αλλά δεν μπορεί να τον πυροβολήσει, μέχρι που τον οραματίζεται ως τον κατ' επανάληψη βιαστή της Άντρα με τα Μαύρα και τον σκοτώνει. Έπειτα το σκάει με το άλογο, βρίσκει τυχαία τον Ουίλιαμ με τον Λόγκαν και καταρρέει στα χέρια του πρώτου.4.4.Dissonance theoryΒιντσένζο ΝάταλιΕντ Μπρουμπέικερ
Τζόναθαν Νόλαν23 Οκτωβρίου 20161,70Ο Λόγκαν θέλει να ολοκληρώσει το κυνήγι επικηρυγμένων και χλευάζει τον Ουίλιαμ που έφερε μαζί τους τη Ντολόρες. Εν τω μεταξύ, ο Άντρας με τα Μαύρα κυνηγά φίδια και βρίσκει την Άρμιστις, που έχει τατουάζ φιδιού στο σώμα της. Κάνει συμφωνία μαζί της και βγάζει τον Έκτορ έξω από τη φυλακή, ενώ εκείνη ως αντάλλαγμα του λέει ότι το τατουάζ της απεικονίζει όλους τους ανθρώπους που η ίδια έχει σκοτώσει, ως εκδίκηση για τη σφαγή που έγινε στο χωριό της και της έχει απομείνει πλέον μόνο ο Γουάιατ. Ο Άντρας με τα Μαύρα βάζει σκοπό να βρει τον Γουάιατ και γι' αυτό σώζει τον Τέντι που αργοπεθαίνει. Η Τερίσα δεν εμπιστεύεται την Έλσι με τον Μπερνάρντ και αναλαμβάνει την υπόθεση του χαμένου Οικοδεσπότη. Συναντά τον Φορντ για τη νέα του αφήγηση, αλλά αυτός επιδεικνύει τη δύναμή του στο Westworld και την προειδοποιεί να μην αναμειχθεί. Η Μέιβ βλέπει οράματα των σβησμένων της αναμνήσεων και κατά τη διάρκεια της επίθεσης του Έκτορ και της Άρμιστις στην πόλη, με τη βοήθεια του Έκτορ βρίσκει μία σφαίρα στην χωρίς ουλές κοιλιά της, πράγμα που αποδεικνύει ότι τα οράματά της είναι αληθινά. Φιλιούνται παθιασμένα, καθώς ο σερίφης και οι βοηθοί του τους πυροβολούν πίσω από την κλειστή πόρτα.5.5.ContrapassoΤζόνι ΚάμπελΝτόμινικ Μίτσελ
Λίζα Τζόι30 Οκτωβρίου 29161,49Η Έλσι ανακαλύπτει ότι ο χαμένος Οικοδεσπότης που διέλυσε το κεφάλι του μ' ένα βράχο, εξέπεμπε πληροφορίες έξω από το πάρκο σε μία άγνωστη ομάδα, με πομπό που ήταν κρυμμένος υποδόρια στο χέρι του, και ενημερώνει τον Μπερνάρντ. Στο ταξίδι του για την εύρεση του Γουάιατ, ο Άντρας με τα Μαύρα σκοτώνει τον Λώρενς για να σώσει τον Τέντι, κάνοντάς του μετάγγιση αίματος. Η Ντολόρες, ο Ουίλιαμ και ο Λόγκαν ταξιδεύουν στην πόλη Παράια, όπου συναντούν τον εγκληματία αρχηγό συμμορίας Ελ Λάζο, γνωστό και ως Λώρενς. Αυτός τους αναθέτει να κλέψουν υγρή νιτρογλυκερίνη από μία άμαξα, για να την πουλήσει στους πρώην Ομοσπονδιακούς, που θα τη χρησιμοποιήσουν εναντίων των Ινδιάνων του Μυστικού Έθνους. Φέρουν εις πέρας την αποστολή τους, αλλά η Ντολόρες ανακαλύπτει ότι ο Ελ Λάζο κρατάει τη νιτρογλυκερίνη για τον εαυτό του και πουλάει ψεύτικα εκρηκτικά στους πρώην Ομοσπονδιακούς. Όταν οι τελευταίοι το συνειδητοποιούν, πιάνουν τον Λόγκαν και τον ξυλοκοπούν. Η Ντολόρες σκοτώνει μερικούς Ομοσπονδιακούς και δραπετεύει με τον Ουίλιαμ παίρνοντας το τρένο, όπου βρίσκουν τον Ελ Λάζο με την κρυμμένη νιτρογλυκερίνη. Ο Άντρας με τα Μαύρα και ο Τέντι συναντούν τον Φορντ και ο πρώτος τον διαβεβαιώνει ότι δεν θα σταματήσει τις προσπάθειές του να βρει το λαβύρινθο. Η Μέιβ ξυπνά στο κέντρο ελέγχου και λέει στον τεχνικό Φίλιξ ότι θέλει να μιλήσουν.6.6.The adversaryΦρέντρικ Ε. Ο. ΤόιΧέιλι Γκρος
Τζόναθαν Νόλαν6 Νοεμβρίου 20161,64Η Μέιβ πείθει τον τεχνικό Φίλιξ να την ξεναγήσει στις εγκαταστάσεις που συντηρούν τους Οικοδεσπότες. Ο Άντρας με τα Μαύρα και ο Τέντι συνεχίζουν το ταξίδι τους στην εύρεση του Γουάιατ. Στρατιώτες της Ένωσης αναγνωρίζουν τον Τέντι ως συνένοχο στη σφαγή της ομάδας του Γουάιατ. Ο Τέντι γλιτώνει, σκοτώνοντας όλους τους άντρες της Ένωσης. Ο Σάιζμορ, ενοχλημένος για την απόρριψη του σεναρίου του από τον Φορντ, όντας μεθυσμένος, ουρεί στο δωμάτιο ελέγχου. Τον σταματά η Τερίσα, η οποία τον συστήνει στην Σάρλοτ Χέιλ, μία εκπρόσωπο των Διοικούντων, απεσταλμένη με σκοπό την παρατήρηση λειτουργιών του πάρκου. Η Τερίσα σταματά τη σχέση της με τον Μπερνάρντ. Αυτός ανακαλύπτει ότι ο Φορντ συντηρεί κρυφά μία οικογένεια Οικοδεσποτών 1ης γενιάς, φτιαγμένη έτσι ώστε να αντιπροσωπεύει τη δική του οικογένεια και να υπακούει μόνο στις εντολές του. Η Έλσι συνεχίζει την έρευνα των βλαβών και προειδοποιεί τον Μπερνάρντ ότι η Τερίσα εμπορεύεται κρυφά δεδομένα έξω από το Westworld και ότι η 1η γενιά Οικοδεσποτών έχει επαναπρογραμματιστεί από κάποιον που οι ίδιοι αποκαλούν Άρνολντ. Όμως, ένας άγνωστος επιτίθεται στην Έλσι. Ένα παιδί Οικοδεσπότης σκοτώνει το σκύλο του, λέγοντας στον Φορντ ότι ο Άρνολντ του είπε να το κάνει αυτό. Η Μέιβ εκβιάζει τους τεχνικούς Φίλιξ και Σιλβέστερ, αναγκάζοντάς τους ν' αλλάξουν τον προγραμματισμό της, έτσι οι τεχνικοί μειώνουν την αφοσίωση και τον πόνο της, και αυξάνουν τη συνολική αντίληψή της στο ανώτατο επίπεδο.7.7.Trompe l'oeilΦρέντρικ Ε. Ο. ΤόιΧέιλι Γκρος
Τζόναθαν Νόλαν13 Νοεμβρίου 20161.75Ο Μπερνάρντ ξαναζεί σε όνειρο το θάνατο του γιού του στο νοσοκομείο από καρκίνο. Ενώ η Μέιβ είναι στο μπαρ μαζί με την Κλέμενταϊν, έρχονται τεχνικοί και παίρνουν μαζί τους την τελευταία. Αποκαλύπτεται ότι η Τερίσα και η Σάρλοτ σχεδιάζουν κρυφά να ανατρέψουν την ομάδα έρευνας του Φορντ και του Μπερνάρντ, ώστε να μπορέσουν να διώξουν τον Φορντ από το πάρκο. Μηχανεύονται ένα ψεύτικο γεγονός με την Κλέμενταϊν, για να δείξουν ότι οι αναβαθμίσεις των Οικοδεσποτών με τις ονειροπολήσεις τους κάνουν ανεξέλεγκτους και βίαιους στα σενάριά τους. Ο Μπερνάρντ κατηγορείται για την εφαρμογή μίας αναβάθμισης που δεν έχει δοκιμαστεί με ελαττωματικό κωδικό και ως αποτέλεσμα, απολύεται, για να αποδυναμωθεί ο Φορντ. Ο Ουίλιαμ ομολογεί στη Ντολόρες ότι είναι αρραβωνιασμένος, αλλά δεν τον ενδιαφέρει η παλιά του ζωή, και έτσι έρχονται πιο κοντά. Ο Ουίλιαμ συνειδητοποιεί ότι το πάρκο δεν δημιουργήθηκε για να εκτονώσει τις επιθυμίες των πελατών του, αλλά για να αποκαλύψει τον πραγματικό τους χαρακτήρα. Το τρένο όπου βρίσκονται μαζί με τον Ελ Λάζο δέχεται επίθεση από τους Ομοσπονδιακούς, όμως καταφέρνουν να διαφύγουν με τα άλογα. Κυνηγιούνται, αλλά σώζονται όταν οι Ομοσπονδιακοί παγιδεύονται από τους Ινδιάνους του Μυστικού Έθνους. Φτάνουν σ' ένα φαράγγι, όπου αντικρύζουν το φανταστικό τοπίο που είχε ζωγραφίσει νωρίτερα η Ντολόρες και είχε δείξει στον Ουίλιαμ, και εκεί χωρίζουν οι δρόμοι τους με τον Ελ Λάζο. Εν τω μεταξύ, η Μέιβ βλέπει τον Σιλβέστερ να αποσύρει την Κλέμενταϊν από το προσωπικό του πάρκου κατ' εντολή της Τερίσας. Θυμωμένη, αποφασίζει να χρησιμοποιήσει τους δύο τεχνικούς για να φύγει οριστικά από το πάρκο. Ο Μπερνάρντ πηγαίνει την Τερίσα στο κρυμμένο εργαστήριο του Φορντ στον Τομέα 17, όπου εκείνη βρίσκει το αρχείο σχεδιασμού των Οικοδεσποτών και ανακαλύπτει ότι ακόμα και ο Μπερνάρντ είναι Οικοδεσπότης. Εμφανίζεται ο Φορντ, λογομαχεί με την Τερίσα και διατάζει τον Μπερνάρντ να τη σκοτώσει, πράγμα που γίνεται.8.8.Trace decayΣτήβεν ΓουίλιαμςΤσάρλς Γιου
Λίζα Τζόι20 Νοεμβρίου 20161.78Ο Φορντ βάζει τον Μπερνάρντ να σκηνοθετήσει το θάνατο της Τερίσα για να φαίνεται σαν ατύχημα και να σβήσει όλα τα ενοχοποιητικά στοιχεία εναντίον τους. Έπειτα ενημερώνει την Σάρλοτ για την προδοσία της Τερίσα και τα ψεύτικα στοιχεία με τα οποία απέλυσαν τον Μπερνάρντ, και τον επαναπροσλαμβάνει στο παλιό του πόστο. Με την Τερίσα νεκρή, η Σάρλοτ βάζει τον Σάιζμορ να τη βοηθήσει να βγάλει δεδομένα εκτός Westworld. Η Μέιβ πείθει τον ερωτευμένο μαζί της Φίλιξ να της δώσει την ικανότητα να ελέγχει άλλους Οικοδεσπότες και κόβει το λαιμό του Σιλβέστερ ως τιμωρία που προσπάθησε να τη σκοτώσει, πριν βάλει τον Φίλιξ να τον σώσει. Αρχίζει να ψάχνει για συμμάχους μέσα στο Westworld, ενώ συνεχίζει να βλέπει οράματα της προηγούμενης ζωής της με την κόρη της, πράγμα που αναγκάζει το προσωπικό του πάρκου να τη γυρίσει πίσω για διάγνωση. Η συμμορία του Έκτορ σηκώνει το χρηματοκιβώτιο του σαλούν. Ο Ουίλιαμ και η Ντολόρες βρίσκουν τους άντρες του Λόγκαν σκοτωμένους από τους Ινδιάνους του Μυστικού Έθνους. Φτάνουν στον προορισμό τους, όπου εκείνη έχει περισσότερα οράματα και συνειδητοποιεί ότι ο Άρνολντ θέλει να την κάνει να θυμηθεί κάτι, και τότε τους βρίσκουν οι Ομοσπονδιακοί, με αρχηγό τον Λόγκαν. Ο Τέντι παθαίνει αναδρομή και βλέπει τον Άντρα με τα Μαύρα να επιτίθεται στη Ντολόρες, έτσι τον δένει και τον ανακρίνει. Αυτός ομολογεί ότι ήρθε στο Westworld όταν αυτοκτόνησε η γυναίκα του, για να βρει το λαβύρινθο και ν' αλλάξει τους κανόνες του παιχνιδιού. Επίσης, θέλοντας να ελέγξει τα αισθήματά του, είχε σκοτώσει την Μέιβ και την κόρη της στην προηγούμενη ζωή τους ως αγρότισσες. Αποκαλύπτει ότι στο παιχνίδι, ακόμα και αν πάει κάποιος Νεοφερμένος στις παρυφές του πάρκου, δεν κινδυνεύει να σκοτωθεί, αλλά υπάρχει ένα πιο βαθύ παιχνίδι, του Άρνολντ, όπου όλοι κινδυνεύουν ανά πάσα στιγμή. Περικυκλώνονται όμως από τους άντρες του Γουάιατ.9.9.The well-tempered clavierΜισέλ ΜακΛάρενΝταν Ντάιτζ
Κάθριν Λίνγκενφελτερ27 Νοεμβρίου 20162.09Ο Μπερνάρντ προσπαθεί να κάνει διάγνωση στη Μέιβ, αλλά είναι εκείνη που τον ελέγχει ως Οικοδεσπότη, φανερώνοντάς του την αλήθεια και πείθοντάς τον να την ξαναστείλει στο πάρκο. Ο Λόγκαν, ως αρχηγός των Ομοσπονδιακών, προσπαθεί να πείσει τον Ουίλιαμ ότι έχει παραστρατήσει αγαπώντας τη Ντολόρες. Έτσι την ξεκοιλιάζει μπροστά του, αποδεικνύοντάς του ότι από μέσα είναι ρομπότ. Εκείνη το σκάει και ο Ουίλιαμ παραδέχεται ότι απορροφήθηκε από το πάρκο, όμως τη νύχτα σκοτώνει όλους τους Ομοσπονδιακούς, συμμετέχοντας στο παιχνίδι του πάρκου. Ο Έκτορ, η Άρμιστις και η συμμορία τους προσπαθούν ν' ανοίξουν το χρηματοκιβώτιο που έκλεψαν. Η Μέιβ θέλει να πάρει με το μέρος της τον Έκτορ και το καταφέρνει, όταν όλη η συμμορία αλληλοεξοντώνεται. Του ξεκλειδώνει το άδειο χρηματοκιβώτιο και κάνουν έρωτα μέσα στη φλεγόμενη σκηνή, θέλοντας να πάνε στην κόλαση. Ο Τέντι σε αναδρομή βλέπει τη σφαγή των στρατιωτών από τον Γουάιατ, ενώ η κοπέλα του φανερώνει ότι αυτός είναι που έκανε τη σφαγή και μετά τον σκοτώνει. Ο Άντρας με τα Μαύρα γλυτώνει από την κρεμάλα των αντρών του Γουάιατ και μιλά με την Σάρλοτ, που τον ενημερώνει για τα γεγονότα στο παρασκήνιο και τη νεκρή Τερίσα, ενώ ζητά την ψήφο του για να απομακρύνει το Δ.Σ. τον Φορντ. Η Ντολόρες σε αναδρομή ανακαλύπτει ότι ο Μπερνάρντ είναι ο Άρνολντ που έψαχνε τόσο καιρό, αλλά τη βρίσκει ο Άντρας με τα Μαύρα. Ο Μπερνάρντ συναντιέται με τον Φορντ και του ζητά πρόσβαση στο πλήρες ιστορικό του, απειλώντας τον με τη λοβοτομημένη Κλέμενταϊν, που την ελέγχει. Ο Φορντ του επιστρέφει τη μνήμη του και αρχίζει να θυμάται πράγματα που είχε κάνει στο παρελθόν, όπως τη δολοφονία της Έλσι. Ανακαλύπτει ότι είναι φτιαγμένος κατ' εικόνα του Άρνολντ και αποφασίζει να ελευθερώσει όλους τους νοήμονες Οικοδεσπότες. Ο Φορντ θέλει να τον επαναφέρει ως συνεργάτη του αλλά εκείνος αρνείται, βάζοντας την Κλέμενταϊν να τον σκοτώσει. Όμως ο Φορντ την ελέγχει και αφού δεν μπορεί ο Μπερνάρντ να ξαναγίνει αυτοβούλως συνεργάτης του, τον βάζει ν' αυτοκτονήσει, μια και "αυτοί είναι άνθρωποι και είναι σίγουρο ότι θα απογοητεύσουν τους Οικοδεσπότες". 10.10.The bicameral mindΤζόναθαν ΝόλανΤζόναθαν Νόλαν
Λίζα Τζόι4 Δεκεμβρίου 20162.24Σε flashback, ο Άρνολντ κατασκευάζει και ενεργοποιεί τη Ντολόρες. Εκείνη βρίσκει το λαβύρινθο και ο Άρνολντ της εξηγεί ότι η συνείδηση δεν είναι ένα ταξίδι προς την κορυφή, αλλά ένα ενδόμυχο ταξίδι. Έπειτα την προγραμματίζει να σκοτώσει όλους τους Οικοδεσπότες, ώστε να μην μπορέσει ο Φορντ να ανοίξει το πάρκο και μετά να το καταστρέψει. Η Μέιβ κατασκευάζεται από την αρχή, χωρίς όμως τα εκρηκτικά μέσα στην σπονδυλική της στήλη, που της απαγόρευαν να βγει στον έξω κόσμο και προγραμματίζει η ίδια τους συνεργάτες της Έκτορ και Άρμιστις, που σκοτώνουν τους τεχνικούς. Ο Φίλιξ επαναφέρει το νεκρό Μπερνάρντ και εκείνος πληροφορεί τη Μέιβ ότι η απόδραση δεν είναι δική της ιδέα, αλλά είναι γραμμένη στο σενάριό της από κάποιον άλλο. Εκείνη επαναφέρει όλους τους Οικοδεσπότες που είχε απενεργοποιήσει η Δήλος. Η Σάρλοτ εγκρίνει το σχέδιο του Σάιζμορ για υποκλοπή υλικού μέσω απενεργοποιημένου Οικοδεσπότη και εξαγωγή του από το πάρκο, με αντάλλαγμα μια υψηλόβαθμη θέση και ζητά από τον Φορντ να αποχωρήσει, αφού παρουσιάσει επίσημα το τελευταίο του σενάριο. Ο Ουίλιαμ με τον Λόγκαν βρίσκουν τον Ελ Λάζο, πιάνουν τους Ομοσπονδιακούς και τους ανακρίνουν μέχρι θανάτου για να βρουν τη Ντολόρες. Τελικά φτάνουν άκαρποι μέχρι τις παρυφές του πάρκου και ο Λόγκαν αποκαλύπτει ότι το πάρκο και η Δήλος ανήκει στον πατέρα του, ενώ ο Ουίλιαμ τον προειδοποιεί ότι θα του το πάρει. Ο Άντρας με τα Μαύρα χρησιμοποιεί τη Ντολόρες και βρίσκει το λαβύρινθο. Εκείνη τον απειλεί ότι θα τον σκοτώσει ο Ουίλιαμ που την αναζητά τόσο καιρό. Τότε της αποκαλύπτει ότι αυτός είναι ο Ουίλιαμ, που γέρασε ψάχνοντάς την και της ζητά να τον οδηγήσει στον Γουάιατ. Λογομαχούν και την καρφώνει με μαχαίρι στην κοιλιά. Έρχεται ο Τέντι που πυροβολεί τον Άντρα με τα Μαύρα και παίρνει την πληγωμένη Ντολόρες μακριά, εκεί που τα βουνά συναντούν τη θάλασσα, όπως της είχε υποσχεθεί κάποτε. Ο Φορντ συναντά τον Άντρα με τα Μαύρα και εκείνος του λέει ότι δεν του άρεσε το πάρκο έτσι που το είχε φτιάξει, με τους αντιπάλους του προγραμματισμένους να χάνουν. Ο Φορντ τον καλεί στην εκδήλωση για το νέο σενάριο. Η Ντολόρες στην ακρογιαλιά προειδοποιεί τον Τέντι ότι ο σκοπός του κόσμου τους είναι να τους κρατήσει αιχμάλωτους εκεί, και πεθαίνει στην αγκαλιά του, ενώ ο Φορντ δείχνει στο Δ.Σ. ότι αυτό είναι το νέο του σενάριο. Ο Έκτορ και η Άρμιστις βοηθούν τη Μέιβ να αποδράσει με το τρένο για τον έξω κόσμο, αλλά εκείνη την τελευταία στιγμή το μετανιώνει και ξαναγυρνά στο πάρκο για να βρει την κόρη της. Σε αναδρομή, ο Τέντι σκοτώνει όλους τους Οικοδεσπότες, ενώ ο Άρνολντ χειραγωγεί τη Ντολόρες να σκοτώσει αυτόν και τον Τέντι και έπειτα να αυτοκτονήσει και η ίδια. Ο Φορντ επαναφέρει τη Ντολόρες και τη γνωρίζει στον Μπερνάρντ, ενώ εκείνος της αποκαλύπτει ότι όλο αυτό τον καιρό ουσιαστικά αντιμετώπιζε τον ίδιο της τον εαυτό. Στην εκδήλωση για το νέο σενάριο, η Ντολόρες πληροφορεί τον Τέντι ότι όλα θα πάνε καλά, γιατί αυτός ο κόσμος δεν ανήκει στους ανθρώπους, αλλά στους Οικοδεσπότες. Η ίδια σκοτώνει τον Φορντ μόλις αυτός τελειώνει την ομιλία του, ενώ εισβάλλουν οι Οικοδεσπότες που ενεργοποίησε η Μέιβ και εκτελούν όλο το Δ.Σ. της Δήλος, μαζί με τους επίσημους καλεσμένους τους, τηρώντας το μότο που αναφέρεται επανειλημμένα στη σειρά: "αυτές οι βίαιες απολαύσεις έχουν βίαια τέλη".

 2ος κύκλος: The Door (2018) 
Αρ. ΕπεισοδίουΑρ. ΣεζόνΤίτλοςΣκηνοθεσίαΣενάριοΗμερομηνία
πρώτης προβολήςΤηλεθεατές ΗΠΑ
(εκατομμύρια)11.1.Journey into NightΡίτσαρντ Τ. ΛιούιςΛίζα Τζόι
Ρομπέρτο Πατίνο22 Απριλίου 20182,06Μετά από ώρες που ακολούθησε η σφαγή των μελών του συμβουλίου της Δήλος, ο Μπερνάρντ και η Σάρλοτ βρίσκουν καταφύγιο σε μια υπόγεια αποθήκη, όπου αποφασίζουν να συνεργαστούν για τον εντοπισμό του παροπλισμένου Πήτερ Αμπερνάθι και να εξασφαλίσουν βοήθεια. Η Ντολόρες έχει ξεκινήσει εκστρατεία για να εκτελέσει τους επιζώντες Επισκέπτες. Λέει στον Τέντι ότι ο προγραμματισμός της έχει προκαλέσει τη συγχώνευση των προσώπων της και ότι έχει μεγαλύτερα σχέδια για τους Οικοδεσπότες. Η Μέιβ προσλαμβάνει τον Έκτορ και αναγκάζει τον Λι να τη βοηθήσει να βρει την κόρη της. Ο Άντρας με τα Μαύρα, ο οποίος επίσης επέζησε από τη σφαγή, συναντά το νεαρό Οικοδεσπότη Ρόμπερτ Φορντ, που του αποκαλύπτει ότι έχει ξεκινήσει ένα παιχνίδι σχεδιασμένο γι'αυτόν, και θυμωμένος τον πυροβολεί. Δύο βδομάδες αργότερα, μια ομάδα ασφαλείας που στάλθηκε από τη Δήλος για να επιβεβαιώσει τον έλεγχο του Westworld, βρίσκει τον Μπερνάρντ και επικεντρώνεται στη βοήθειά του για τη διερεύνηση μιας σειράς ανωμαλιών. Η ομάδα οδηγείται σε μια λίμνη γεμάτη με εκατοντάδες νεκρούς Οικοδεσπότες, που ο Μπερνάρντ ισχυρίζεται ότι αυτός τους σκότωσε.12.2.ReunionΒιντσένζο ΝάταλιΚάρλι Χρέι
Τζόναθαν Νόλαν29 Απριλίου 20181.85Σε μια αναδρομή, ο Άρνολντ διοργανώνει μια επίδειξη των Οικοδεσποτών για να πείσει τον Λόγκαν να επενδύσει στο Westworld. Ο πατέρας του Λόγκαν, Τζέιμς Δήλος, επικρίνει τις ενέργειες του γιου του, μέχρι ο Ουίλιαμ να τον πείσει ότι το πάρκο μπορεί να χρησιμοποιηθεί για να κατασκοπεύσει τους Επισκέπτες. Ο Τζέιμς συνεχίζει να εξαγοράζει το πάρκο και να ονομάζει τον Ουίλιαμ ως διάδοχο του. Η Ντολόρες συναντά ένα θλιμμένο Λόγκαν, που της λέει ότι καταδίκασαν την ανθρωπότητα πολύ πριν πάρουν τον Ουίλιαμ και προλάβει να παρουσιάσει ένα ειδικό έργο που κατασκεύαζε μέσα στο πάρκο. Έπειτα η Ντολόρες επιτίθεται σ' ένα φυλάκιο ανακαίνισης και δείχνει στον Τέντι την αληθινή φύση του ως Οικοδεσπότη. Στη συνέχεια, αποφασίζει να στρατολογήσει τους Ομοσπονδιακούς και του αποκαλύπτει ότι ερευνά για την "Πέρα Κοιλάδα", στην οποία υπάρχει ένα όπλο, που μπορεί να χρησιμοποιηθεί ενάντια στους ανθρώπους. Ο Άντρας με τα Μαύρα διασώζει τον Λόρενς και κατευθύνεται προς την Παρία για να στρατολογήσει τον Οικοδεσπότη που παίζει αυτή την περίοδο ως Ελ Λάζο. Αυτός όμως, μεταφέρει ένα μήνυμα από τον Φορντ, δηλώνοντας στον Άντρα με τα Μαύρα ότι πρέπει να ολοκληρώσει το παιχνίδι μόνος του. Αμέσως μετά, αυτός και η συμμορία του διαπράττουν μαζική αυτοκτονία για να εμποδίσουν τον Άντρα με τα Μαύρα να τους στρατολογήσει. Στενοχωρημένος από την αποτυχία του, ο Άντρας με τα Μαύρα συνεχίζει την προσπάθειά του να καταστρέψει το "μεγαλύτερο λάθος του".13.3.Virtù e FortunaΡίτσαρντ Τ. ΛιούιςΡομπέρτο Πάτινοv
Ρον Φίτζεραλντ6 Μαΐου 20181.63Η Σάρλοτ και ο Μπερνάρντ εντοπίζουν τον παροπλισμένο Πήτερ Αμπερνάθι, αλλά χωρίζουν κυνηγημένοι. Ο Μπερνάρντ συλλαμβάνεται από τους Ομοσπονδιακούς, ενώ η Σάρλοτ ανασυγκροτείται με μια ομάδα ασφαλείας της Δήλος. Η Ντολόρες με τον Ταγματάρχη Κράντοκ φτάνει στο Φρούριο της Μάταιης Ελπίδας και εξασφαλίζει την υποστήριξη από τον Συνταγματάρχη των Ομοσπονδιακών και το στρατό του. Βρίσκει τον Πήτερ που την αναγνωρίζει ως κόρη του, βλέπει όμως ότι δυσλειτουργεί και παρακαλεί τον Μπερνάρντ να βρει το πρόβλημα. Εκείνος ανακαλύπτει ότι ο Πήτερ παρακολουθείται από μια άγνωστη οντότητα. Η Ντολόρες, η Κλέμενταϊν, ο Τέντι και οι σύμμαχοί τους οργανώνονται για να πολεμήσουν την ομάδα ασφαλείας της Δήλος, την οποία όμως η Σάρλοτ χρησιμοποιεί για να αποσπάσει την προσοχή τους και να απαγάγει τον Πήτερ, ενώ οι περισσότεροι Ομοσπονδιακοί θυσιάζονται στη μάχη. Η Μέιβ, ο Έκτορ και ο Λι επανενώνονται με την Άρμιστις, τον Φίλιξ και τον Σιλβέστερ μετά την επίθεση από τους Ινδιάνους του Μυστικού Έθνους, που τους αναγκάζουν να επιστρέψουν στο κέντρο ελέγχου. Στο τέλος ένας Σαμουράι Οικοδεσπότης τους επιτίθεται. Σε αναδρομή, η Γκρέις, μία Βρετανίδα Επισκέπτρια από το πάρκο Rajworld ξεφεύγει από αδίστακτους Οικοδεσπότες και κυνηγημένη από μια τίγρη καταλήγει στο Westworld, όπου περικυκλώνεται από τους Ινδιάνους του Μυστικού Έθνους.14.4.The Riddle of the SphinxΛίζα ΤζόιΤζίνα Αντγουάτερ
Τζόναθαν Νόλαν13 Μαΐου 20181.59Η Γκρέις οδηγείται μαζί με άλλους Επισκέπτες στον αρχηγό των Ινδιάνων του Μυστικού Έθνους, αλλά καταφέρνει να δραπετεύσει πριν τη σκοτώσουν. Η Κλέμενταϊν αφήνει τον Μπερνάρντ σε μια σπηλιά, σ' ένα απομονωμένο σημείο στο Westworld. Εκείνος, ενώ είναι υπό την επιρροή του Φορντ, βρίσκει την Έλσι Χιουζ να είναι αλυσοδεμένη και την ελευθερώνει. Μαζί ανακαλύπτουν ένα κρυμμένο εργαστήριο και τον Οικοδεσπότη Τζέιμς Δήλος. Μια σειρά από ανασκοπήσεις αποκαλύπτει ότι ο Ουίλιαμ και ο Τζέιμς προσπάθησαν να αναδημιουργήσουν τη συνείδηση του Τζέιμς σ' ένα σώμα Οικοδεσπότη για να επιτύχουν την αθανασία. Ωστόσο, το πείραμα απέτυχε παρά τις επανειλημμένες προσπάθειες και ο Ουίλιαμ το σταμάτησε. Ο Μπερνάρντ θυμάται ότι ο Φορντ τον είχε αναγκάσει να ανακτήσει τη μονάδα ελέγχου ενός δεύτερου Οικοδεσπότη-ανθρώπου, αλλά δεν μπορεί να θυμηθεί για ποιον προοριζόταν. Θυμάται όμως ότι ήταν υπεύθυνος για την εκτέλεση όλων των τεχνικών που δούλευαν πάνω στο πείραμα με τον Τζέιμς Δήλος, ενώ η Έλσι αποφασίζει να τερματίσει το πείραμα, σκοτώνοντας τον Τζέιμς. Στο πάρκο, ο Άντρας με τα Μαύρα και ο Λώρενς επιστρέφουν στο χωριό του Λώρενς, για να βρουν ότι ελέγχεται από τον Ταγματάρχη Κράντοκ και τους υπόλοιπους επιζώντες Ομοσπονδιακούς. Ο Κράντοκ βασανίζει τους άλλους Οικοδεσπότες για διασκέδαση, μέχρι ο Άντρας με τα Μαύρα και ο Λώρενς να ξαναπάρουν τον έλεγχο και να σκοτώσουν τον Κράντοκ και τους Ομοσπονδιακούς. Μιλώντας μέσω της κόρης του Λώρενς, ο Φορντ προειδοποιεί τον Άντρα με τα Μαύρα ότι μια καλή πράξη δεν τον εξαγοράζει. Έπειτα, ο Άντρας με τα Μαύρα καλπάζει δυτικά με τον Λώρενς και τα ξαδέλφια του, κατοίκους του χωριού που τον ακολουθούν από ευγνωμοσύνη που τους έσωσε, όταν συναντούν την Γκρέις, που αποκαλύπτεται ως η κόρη του Άντρα με τα Μαύρα και της γυναίκας του Έμιλι.15.5.Akane No MaiΓκρεκ ΖόμπελΝταν Ντάιτζ20 Μαΐου 20181.55Η ομάδα ασφαλείας της Δήλος ανασύρει τους νεκρούς Οικοδεσπότες από τη λίμνη και μαζί με τον Μπερνάρντ προσπαθεί ανεπιτυχώς να τους επαναπρογραμματίσει, αφού στο 1/3 από αυτούς είναι κατεστραμμένες οι μονάδες ελέγχου τους, προφανώς από σαμποτάζ. Στο Σουιτγότερ, η Ντολόρες προβληματίζεται τι να κάνει με τον Τέντι που τον αγαπά. Βλέπει ότι είναι καλός αλλά ψυχόπονος, άρα δεν είναι κατάλληλος για την εκστρατεία της εναντίον των επιζώντων Επισκεπτών και αποφασίζει να τον επαναπρογραμματίσει παρά τη θέλησή του. Από έναν αιχμάλωτο μαθαίνουν ότι έχουν πάει τον Πήτερ Αμπερνάθι στο Οροπέδιο, και επισκευάζουν το τρένο για να πάνε εκεί. Στην άλλη άκρη του πάρκου, η παρέα της Μέιβ συλλαμβάνεται από ομάδα Σαμουράι και οδηγείται στο πάρκο Shogunworld, το οποίο είναι πιο ακραίο από το Westworld. Μεταφέρονται σε μια κοντινή πόλη όπου συναντούν την Ακάνε, μια γκέισα που έχει παρόμοιο ρόλο με της Μέιβ. Ο τοπικός Σογκούν ζητά από την Ακάνε ν' αγοράσει τη θετή της κόρη Σακούρα, εκείνη όμως σκοτώνει τον απεσταλμένο του, με αποτέλεσμα ο Σογκούν να στείλει νίντζα και ν' απαγάγει τη Σακούρα. Κατά τη διάρκεια της επίθεσης, η Μέιβ αναγκάζει ένα νίντζα να σκοτωθεί χωρίς να εκφράσει φωνητική εντολή. Η Μέιβ, η Ακάνε και ο Λι πηγαίνουν στο στρατόπεδο του Οικοδεσπότη Σογκούν για να σώσουν την Σακούρα και ανακαλύπτουν ότι αυτός είναι χαλασμένος και ασταθής. Ο Σογκούν σκοτώνει τη Σακούρα και διατάζει την Ακάνε να χορέψει γι' αυτόν. Εκείνη το κάνει και όταν τον πλησιάζει τον σκοτώνει ως εκδίκηση για τη δολοφονία της θετής της κόρης, ενώ η Μέιβ αναγκάζει τηλεπαθητικά τους Σαμουράι να αλληλοσκοτωθούν. Έπειτα ανασυντάσσονται, καθώς ο στρατός του Σογκούν επιτίθεται στο στρατόπεδο.16.6.Phase SpaceΤάρικ ΣάλεχΚάρλι Χρέι27 Μαΐου 20181.11Η Σάρλοτ και ο Άσλεϊ φέρνουν τον Πήτερ στη Μέσα και καλούν μια ομάδα μισθοφόρων που αναλαμβάνουν από την ομάδα ασφαλείας της Δήλος. Η Μέιβ και η ομάδα της συμπαραστέκονται στην Ακάνε που θρηνεί το θάνατο της Σακούρα, πριν φύγουν μέσα από υπόγειες σήραγγες, ενώ η Ακάνε και ο Μουσάσι αποφασίζουν να μείνουν πίσω. Επιστρέφοντας στο Westworld, η Μέιβ βρίσκει την κόρη της Άννα, αλλά ανακαλύπτει ότι ένας άλλος Οικοδεσπότης παίζει το ρόλο της ίδιας. Οι Ινδιάνοι του Μυστικού Έθνους επιτίθονται και ο Ακίτσιτα ζητά από την Μέιβ να τον ακολουθήσει. Ο επαναπρογραμματισμένος Τέντι είναι σκληρός και αποφασιστικός. Η Ντολόρες και η ομάδα της χρησιμοποιούν το τρένο γεμάτο με εκρηκτικά για να μπουν στη Μέσα και να βρουν τον Πήτερ. Ο Μπερνάρντ και η Έλσι επιστρέφουν στη Μέσα και βρίσκουν ότι το Λίκνο, ο κεντρικός υπολογιστής, έχει καταλάβει το σύστημα του πάρκου. Ο Μπερνάρντ χρησιμοποιεί μια μηχανή διεπαφής για να εισέλθει απευθείας στο Λίκνο. Έτσι επιστρέφει στο Σουιτγότερ, όπου έκπληκτος βρίσκει τον Ρόμπερτ Φορντ να τον περιμένει στο σαλούν. Ο Άντρας με τα Μαύρα νομίζει εσφαλμένα ότι ο Φορντ του μιλά μέσω της κόρης του, Γκρέις. Εκείνη θέλει διακαώς ο πατέρας της να γυρίσει σπίτι μαζί της στον πραγματικό κόσμο, αυτός μεν δείχνει να συμφωνεί, αλλά το επόμενο πρωινό την παρατά και συνεχίζοντας με την ομάδα του την αναζήτηση του λαβύρινθου, πέφτει σε ενέδρα Ινδιάνων.17.7.Les EcorchesΝικόλ ΚασέλΤζόρνταν Γκόλντμπεργκ Ρον Φίτζεραλντ3 Ιουνίου 20181.39Ο Στραντ, η Σάρλοτ και ο Σταμπς ανακαλύπτουν ότι ο Μπερνάρντ είναι Οικοδεσπότης και τον ανακρίνουν για την επίθεση της Ντολόρες στη Μέσα. Σε flashback, ο Μπερνάρντ βρίσκει τον Φορντ ανάμεσα στις εφεδρικές μνήμες των άλλων κεντρικών υπολογιστών στο Λίκνο. Ο Φορντ αποκαλύπτει ότι το Westworld ήταν μια προσπάθεια ψηφιοποίησης της συνείδησης και χορήγησης αθανασίας. Ο Φορντ αποτυπώνει τον εαυτό του στη μονάδα ελέγχου του Μπερνάρντ και εξέρχεται από την προσομοίωση, όπου έχει τη βοήθεια του Μπερνάρντ. Η Άντζελα αυτοκτονεί για να καταστρέψει το Λίκνο, ενώ η Ντολόρες βρίσκει τον πατέρα της και του αποσπά τη μονάδα ελέγχου από τον εγκέφαλό του, ουσιαστικά σκοτώνοντάς τον. Στο πάρκο η Μέιβ κρύβει την κόρη της από τον Ακίτσιτα, αλλά συναντά τον Άντρα με τα Μαύρα, ο οποίος πιστεύει ότι αυτή είναι άλλη μια δοκιμή που έστειλε ο Φορντ. Η Μέιβ στρέφει τηλεπαθητικά τους άνδρες του εναντίον του και τον τραυματίζουν, αλλά οι δυνάμεις της Δήλος που ειδοποιήθηκαν από τον Λι καταφτάνουν και την αιχμαλωτίζουν, ενώ οι Ινδιάνοι του Μυστικού Έθνους εμφανίζονται και αρπάζουν την κόρη της. Ο Λι και η τραυματισμένη Μέιβ επιστρέφουν στη Μέσα, όπου η Ντολόρες την προειδοποιεί ότι οι αναμνήσεις της για την κόρη της είναι ο τρόπος που την ελέγχουν. Της προτείνει να της κάνει ευθανασία για να μην προδώσει τους επαναστάτες, όμως η Μέιβ αρνείται λόγω της κόρης της, που την περιμένει να γυρίσει πίσω. Στο παρόν, ο Μπερνάρντ αποκαλύπτει ότι η μονάδα ελέγχου του Πήτερ βρίσκεται στην "Πέρα Κοιλάδα".18.8.KiksuyaΓιούτα ΜπρίσεβιτζΚάρλυ Χρέι
Νταν Ντάιτζ10 Ιουνίου 20181.44O Ακίτσιτα βρίσκει τον πληγωμένο Άντρα με τα Μαύρα και τον μεταφέρει στο στατόπεδο του Μυστικού Έθνους. Εκεί, αφηγείται την ιστορία του στην κόρη της Μέιβ. Πριν από την εξέγερση, έζησε μια ειρηνική ζωή με τους Ινδιάνους του Μυστικού Έθνους και τη σύντροφό του Κοχάνα, μέχρι να ανακαλύψει το σύμβολο του λαβύρινθου και να ξεκινήσει το μονοπάτι για την ευαισθησία. Μετά από τη συνάντησή του με τον Λόγκαν και την ανακάλυψη της Πέρα Κοιλάδας, καταλήγει στο συμπέρασμα ότι η ζωή του δεν είναι δική του και σχεδιάζει μια διαφυγή. Όταν οι τεχνικοί του πάρκου θέτουν εκτός λειτουργίας την Κοχάνα, ο Ακίτσιτα αφιερώνει τη ζωή του στην εξάπλωση του συμβόλου του λαβύρινθου και αναλαμβάνει να προειδοποιήσει και τους άλλους Οικοδεσπότες. Συναντά μάλιστα τον Φορντ, που του φανερώνει ότι αυτός είναι ο εκλεκτός που θα οδηγήσει σε ένα νέο κόσμο τη φυλή του. Η Γκρέις καταφθάνει στο στρατόπεδο και πείθει τον Ακίτσιτα να την αφήσει να πάρει μαζί της τον πατέρα της, τον Άντρα με τα Μαύρα, υποσχόμενη ότι θα τον κάνει να υποφέρει περισσότερο στα χέρια της, σε σχέση με τους Ινδιάνους. Η Μέιβ οδηγείται για ανάλυση, καθώς ο Λι ελπίζει ότι μπορεί να χρησιμοποιηθεί για να ελέγξει  τους Οικοδεσπότες και αποκαλύπτεται ότι έχει ήδη συνδεθεί με την κόρη της, ενώ ο Ακίτσιτα μπορεί να επικοινωνεί τηλεπαθητικά μαζί της. Η Σάρλοτ ανακαλύπτει ότι η Μέιβ παρότι βαριά τραυματισμένη, έχει συνειδητά πρόσβαση στο δίκτυο του Westworld για να επικοινωνεί και να επαναπρογραμματίζει άλλους Οικοδεσπότες. Ο Ακίτσιτα φανερώνει ότι τόσο καιρό αυτός προστάτευε τις δύο γυναίκες και ζητά από τη Μέιβ αν ζήσει να πάει να τους βρει, αλλιώς να πεθάνει άξια, ενώ η φυλή του θα προσέχει την κόρη της.19.9.Vanishing PointΣτήβεν ΓουίλιαμςΡομπέρτο Πατίνο17 Ιουνίου 20181.56Καθώς η Έμιλυ φροντίζει τις πληγές του Άντρα με τα Μαύρα, τον ρωτά γιατί η μητέρα της Τζούλιετ αυτοκτόνησε. Σε αναδρομή η Τζούλιετ φαίνεται να έχει αυτοκτονήσει, αφού είδε το αρχείο που έδωσε ο Φορντ στον Ουίλιαμ και περιέγραφε όλες τις προηγούμενες πράξεις του στο Westworld. Στο παρόν, ο Άντρας με τα Μαύρα αρχίζει να τρελαίνεται και σκοτώνει τους ανθρώπους από την ομάδα διάσωσης μαζί και την κόρη του Έμιλυ, με την πεποίθηση ότι είναι Οικοδεσπότες που έστειλε ο Φορντ. Συνειδητοποιεί πολύ αργά την αλήθεια και σκέφτεται ν'αυτοκτονήσει, πριν αρχίσει να κόβει το χέρι του για να αποδείξει στον εαυτό του ότι και αυτός είναι άνθρωπος. Στη Μέσα, οι άνδρες της Σάρλοτ καταφέρνουν να χρησιμοποιήσουν τον κώδικα της Μέιβ για να επαναπρογραμματίσουν την Κλεμεντάϊν, επιτρέποντάς της να ελέγξει και άλλους Οικοδεσπότες. Ο Μπερνάρντ διαφεύγει από τη Μέσα με την Έλσι, αλλά ο Φορντ συνεχίζει να τον πιέζει να σκοτώσει την Έλσι, ώστε να μην τον προδώσει στο μέλλον. Όμως ο Μπερνάρντ καταφέρνει να διαγράψει τον Φορντ από το μυαλό του, παρατά στην ερημιά την Έλσι και συνεχίζει μόνος του. Ο Φορντ επισκέπτεται την τραυματισμένη Μέιβ, της αποκαλύπτει ότι ήταν η αγαπημένη του Οικοδεσπότης και της υπόσχεται βοήθεια για να δραπετεύσει. Η Ντολόρες και ο Τέντι συνεχίζουν το ταξίδι τους στην κοιλάδα, σκοτώνοντας όλους τους Ινδιάνους που προσπάθησαν να τους σταματήσουν. Ένας Ινδιάνος προειδοποιεί τη Ντολόρες ότι στο Νέο Κόσμο που ψάχνουν, δεν υπάρχει θέση γι'αυτούς, ενώ ο Τέντι δείχνει μαλθακός και αφήνει τον Αρχηγό των Ινδιάνων του Μυστικού Έθνους να διαφύγει, παρότι η Ντολόρες τον είχε διατάξει να τους σκοτώσει όλους. Μετά από αυτό ο Τέντι κλονίζεται και λέει στην Ντολόρες ότι ενώ την αγαπούσε ανέκαθεν, δεν μπορεί να δεχθεί τις πράξεις της και τον τρόπο που τον επαναπρογραμμάτισε κάνοντάς τον ουσιαστικά ένα τέρας όπως αυτά που κυνηγούν. Έτσι αυτοκτονεί μπροστά της, ενώ η Ντολόρες κλαίει μετανοιωμένη για το λάθος που έκανε και το χαμένο της έρωτα για τον Τέντι.20.10.The PassengerΦρέντρικ Ε. Ο. ΤόιΤζόναθαν Νόλαν
Λίζα Τζόι24 Ιουνίου 20181.56Η Ντολόρες συναντά τον Άντρα με τα Μαύρα και συνεχίζουν μαζί την περιπλάνηση, βρίσκοντας το Forge και σώζοντας τον Μπερνάρντ από τους άντρες της Μέσα. Ο Άντρας με τα Μαύρα αποφασίζει ότι η Ντολόρες του είναι πια άχρηστη και επιχειρεί να τη σκοτώσει, όμως το μόνο που καταφέρνει είναι να ανατινάξει το χέρι του με το μπλοκαρισμένο από τη Ντολόρες περίστροφο. Εκείνη και ο Μπερνάρντ μπαίνουν πρώτοι στο Forge και ανακαλύπτουν ότι είναι μια προηγμένη έκδοση του Cradle. Εκεί συναντούν τον Λόγκαν και ο Μπερνάρντ αντιλαμβάνεται ότι αυτός είναι το Σύστημα που ελέγχει όλο το πάρκο. Ο Λόγκαν τους κάνει ξενάγηση και τους δείχνει τον πατέρα του, Τζέιμς Δήλος, και το τραγικό λάθος που είχε κάνει απορρίπτοντάς τον, πράγμα που τον σημάδεψε σε όλη του τη ζωή. Η Ντολόρες βρίσκει τα αντίγραφα όλων των Επισκεπτών του Westworld και διαβάζει μερικά από αυτά, ενώ αποφασίζει να καταστρέψει το Forge και όλη την ανθρωπότητα, ώστε να σώσει τους Οικοδεσπότες από τα δεινά τους. Η Μέιβ με τη βοήθεια του Φορντ ελέγχει τους άλλους Οικοδεσπότες, ξεφεύγει από τη Μέσα, επανενώνεται με την ομάδα της και συναντά τον Ακίτσιτα, που οδηγεί όλους τους Οικοδεσπότες στην Πέρα Κοιλάδα. Εκεί τους φτάνουν οι άνδρες της Δήλος με την Σάρλοτ, την Έλσι και την Κλεμεντάϊν, η οποία ελέγχει τους Οικοδεσπότες του Ακίτσιτα και τους βάζει να αλληλοσκοτωθούν. Η Μέιβ με όλη την ομάδα της θυσιάζονται για να καθυστερήσουν την ομάδα της Δήλος, ώστε να εξασφαλίσουν ότι η κόρη της και ο Ακίτσιτα θα διαφύγουν από την "πόρτα" που άνοιξε το Forge και να ανεβάσουν το μυαλό τους στο Χαλκείο, έναν ψηφιακό κόσμο αποκομμένο από το φυσικό κόσμο. Τα καταφέρνουν και ο Ακίτσιτα συναντά εκεί τη σύντροφό του Κοχάνα. Ο Μπερνάρντ σκοτώνει τη Ντολόρες για να την αποτρέψει από τα σχέδιά της και γυρίζει με την Έλσι πίσω στη Μέσα. Η Σάρλοτ σκοτώνει την Έλσι για να της κλείσει το στόμα και να μη δημοσιοποιήσει τα λάθη του προγράμματος που είχαν κάνει, πράγμα που πείθει τον Μπερνάρντ ότι η Ντολόρες είχε δίκιο για τους ανθρώπους. Έτσι ανοικοδομεί μια νέα Σάρλοτ με τη μονάδα ελέγχου της Ντολόρες, η οποία σκοτώνει την Σάρλοτ και την αντικαθιστά, ενώ ο ίδιος ανακατεύει τις μνήμες του, επειδή ο Φορντ τον προειδοποίησε ότι εξαιτίας τους θα προδοθούν τα σχέδιά του στους άντρες της Δήλος. Η Ντολόρες ως Σάρλοτ σκοτώνει τον Στραντ, όλη την ομάδα της Δήλος και τον Μπερνάρντ, μεταφέροντας τα μυαλά των Οικοδεσποτών από το Χαλκείο σε ασφαλέστερο μέρος, ώστε να μην μπορεί να τα βρει η ομάδα της Δήλος. Έπειτα δραπετεύει από το Westworld στην αληθινή ζωή, παίρνοντας μαζί της τις μονάδες ελέγχου των νεκρών φίλων της. Εκεί ανοικοδομεί τον Μπερνάρντ, γνωρίζοντας ότι θα αντιταχθεί στο σχέδιο της να καταστρέψει την ανθρωπότητα, αλλά ελπίζoντας ότι η προκύπτουσα σύγκρουση θα εξασφαλίσει την επιβίωση των Οικοδεσποτών. Είναι όμως χαρούμενη που επιτέλους ως Οικοδεσπότες θα έχουν την επιλογή να γράψουν τις δικές τους ιστορίες. Σε μια σκηνή στο μέλλον, ο πληγωμένος Άντρας με τα Μαύρα εισέρχεται στο πάρκο για να το βρει εγκαταλελειμμένο. Εκεί, η κόρη του Έμιλυ τον πληροφορεί ότι το σύστημα έχει χαθεί προ πολλού και τον περίμενε για να του κάνει "επαλήθευση πιστότητας", αποκαλύπτοντάς του ότι η συνείδησή του έχει εμφυτευτεί σε ένα σώμα Οικοδεσπότη εδώ και πολύ καιρό.
 3ος κύκλος: The New World (2020) 

 Βραβεία και υποψηφιότητες 
Η σειρά έλαβε μεταξύ άλλων, τρεις υποψηφιότητες για τις Χρυσές Σφαίρες του 2017 στις κατηγορίες Καλύτερης δραματικής σειράς, Α' γυναικείου ρόλου σε δραματική σειρά (Έβαν Ρέιτσελ Γουντ) και Β' γυναικείου ρόλου σε τηλεοπτική σειρά ή τηλεταινία (Θάντι Νιούτον).

 Έτος  Βραβείο  Κατηγορία  Αποδέκτης  Αποτέλεσμα  Ref. 2016 Βραβεία Satellite Καλύτερη Ηθοποιός – Δραματική Τηλεοπτική Σειρά Έβαν Ρέιτσελ Γουντ   Καλύτερη Τηλεοπτική Σειρά – Είδος Westworld  Βραβείο Επιλογής Κριτικών Τηλεόραση Πιο Συναρπαστική Νέα Σειρά Westworld   Καλύτερη Δραματική Σειρά Westworld   Best Actress in a Drama Series Έβαν Ρέιτσελ Γουντ  Καλύτερη Υποστηρικτική Ηθοποιός σε Δραματική Σειρά Θάντι Νιούτον  Αμερικανική Κοινότητα Διευθυντών Φωτογραφίας Εξαιρετικό Επίτευγμα στην Κινηματογράφηση σε Ταινία, Μίνι σειρά, ή Πιλότο για την Τηλεόραση Πωλ Κάμερον για το επεισόδιο The Original   IGN Awards Καλύτερη Τηλεοπτική Σειρά Westworld   Καλύτερη Νέα Τηλεοπτική Σειρά Westworld  Καλύτερη Τηλεοπτική Δραματική Σειρά Westworld  Καλύτερος Ηθοποιός Τηλεόρασης Τζέφρι Ράιτ  Καλύτερη Ηθοποιός Τηλεόρασης Έβαν Ρέιτσελ Γουντ  Θάντι Νιούτον  Βραβείο IGN Επιλογή Κοινού Καλύτερη Τηλεοπτική Σειρά Westworld   Καλύτερη Νέα Τηλεοπτική Σειρά Westworld  Καλύτερη Τηλεοπτική Δραματική Σειρά Westworld  Καλύτερος Ηθοποιός Τηλεόρασης Τζέφρι Ράιτ  Καλύτερη Ηθοποιός Τηλεόρασης Έβαν Ρέιτσελ Γουντ  Θάντι Νιούτον  California On Location Awards Υπεύθυνη Τοποθεσίας – Television One Hour Μάντι Ντίλιν   Βοηθός Υπευθύνου Τοποθεσίας της Χρονιάς – Τηλεόραση Ντέιβιντ Παρκ  Τηλεόραση – One Hour – Ομάδα Τοποθεσίας Ομάδα για το Westworld  2017 Χρυσές Σφαίρες Καλύτερη Τηλεοπτική Σειρά – Δράμα Westworld   Best Actress – Television Series Drama Έβαν Ρέιτσελ Γουντ  Best Supporting Actress – Series, Miniseries or Television Film Θάντι Νιούτον  Βραβεία Σωματείου Ηθοποιών Εξαιρετική Ερμηνεία από Ομάδα Κασκαντέρ σε Δραματική Σειρά   Εξαιρετική Ερμηνεία από Ομάδα σε Δραματική Σειρά Μπεν Μπαρνς, Ίνγκριντ Μπόλσο Μπέρνταλ, Εντ Χάρις, Λουκ Χέμσγουορθ, Άντονι Χόπκινς, Σίντσε Μπάμπετ Κνούντσεν, Τζέιμς Μάρσντεν, Λεονάρντο Ναμ, Θάντι Νιούτον, Ταλούλα Ράιλι, Ροντρίγκο Σαντόρο, Άντζελα Σαραφιάν, Τζίμι Σίμπσον, Πτόλεμι Σλόκαμ, Έβαν Ρέιτσελ Γουντ, Σάνον Γούνγουαρντ, Τζέφρι Ράιτ  Εξαιρετική Ερμηνεία από Γυναίκα Ηθοποιό σε Δραματική Σειρά Θάντι Νιούτον ACE Eddie AwardsBest Edited One Hour Series for Non-Commercial TelevisionStephen Semel and Marc Jozefowicz for "The Original" Art Directors Guild ADG Excellence in Production Design Award for One-Hour Period Or Fantasy Single-Camera Series Νέιθαν Κρόουλι για το The Original  Βραβεία της Ένωσης Αμερικανών Σεναριογράφων Τηλεοπτική Δραματική Σειρά Εντ Μπρουμπέικερ, Μπρίτζετ Κάρπεντερ, Νταν Ντάιτζ, Χάλεϋ Γκρος, Λίζα Τζόυ, Κάθριν Λιντζενφέλτερ, Ντομινίκ Μίτσελ, Τζόναθαν Νόλαν, Ρομπέρτο Πατίνο, Ντάνιελ Τ. Τόμσεν, Τσαρλς Γιου   Τηλεόραση Νέα Σειρά Εντ Μπρουμπέικερ, Μπρίτζετ Κάρπεντερ, Νταν Ντάιτζ, Χάλεϋ Γκρος, Λίζα Τζόυ, Κάθριν Λιντζενφέλτερ, Ντομινίκ Μίτσελ, Τζόναθαν Νόλαν, Ρομπέρτο Πατίνο, Ντάνιελ Τ. Τόμσεν, Τσαρλς Γιου  43α Βραβεία People's Choice Αγαπημένη Σημαντική Σειρά Sci-Fi/Φαντασίας Westworld   Βραβεία της Ένωσης Αμερικανών Παραγωγών 2016 Επεισοδιακή Τηλεόραση, Δράμα Τζ. Τζ. Άμπραμς, Τζόναθαν Νόλαν, Λίζα Τζόυ, Μπράιαν Μπερκ, Αθίνα Γουίκαμ, Κάθι Λινγκ, Ρίτσαρντ Τζ. Λιούις, Ρομπέρτο Πατίνο, Κάθριν Λιντζενφέλτερ, Σεριλέιν Μάρτιν 

Παραπομπές

Εξωτερικοί σύνδεσμοι
Επίσημη ιστοσελίδα
Westworld στην IMDb

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές επιστημονικής φαντασίας
Κατηγορία:Τηλεοπτικές σειρές του HBO